ಪರಿಸರ ಹಾನಿಕಾರಕ ಅಕ್ರಮ ಸೀಸ ಉತ್ಪಾದನಾ ಘಟಕ ಪತ್ತೆ ಪರಿಸರ ಹಾನಿಕಾರಕ ಅಕ್ರಮ ಸೀಸ ಉತ್ಪಾದನಾ ಘಟಕ ಪತ್ತೆಕೋಲಾರ,ಜು.೨೬ ಹಿ.ಸಆಂಕರ್ : ಕೋಲಾರ ತಾಲ್ಲೂಕಿನ ಮಾಲೂರು ರಸ್ತೆಯಲ್ಲಿರುವ ವಕ್ಕಲೇರಿ ಹೋಬಳಿ ಮೈಲಂಡಹಳ್ಳಿ ಗ್ರಾಮ ಸಮೀಪದ ಇಟ್ಟಿಗೆ ಫ್ಯಾಕ್ಟರಿ ಹೆಸರಿನಲ್ಲಿ ಅಕ್ರಮವಾಗಿ ಪರಿಸರ ಹಾನಿಕಾರಕವಾದ ವಿಷಯುಕ್ತ ಕೆಮಿಕಲ್ ಮಿಶ್ರಿತ ಸೀಸ ಉತ್ಪಾದನೆ ಮಾಡುತ್ತಿದ್ದ ಕಂಡು ಬಂದಿದೆ. ಇಟ್ಟಿಗೆ ಫ್ಯಾಕ್ಟರಿ ಬಳಿ ಹಲವು ದಿನಗಳಿಂದ ಕೆಮಿಕಲ್ ವಾಸನೆ ಬಂದ ಹಿನ್ನೆಲೆ ಅನುಮಾನಗೊಂಡ ಮೈಲಂಡಹಳ್ಳಿ ಗ್ರಾಮಸ್ಥರು ಹಾಗೂ ವಕ್ಕಲೇರಿ ಗ್ರಾಮ ಪಂಚಾಯತಿ ಅಧ್ಯಕ್ಷ ಮುರಳಿ ಭೇಟಿ ನೀಡಿದ ವೇಳೆ ಅಕ್ರಮ ದಂಧೆ ಬಯಲಿಗೆ ಬಂದಿದೆ. ಬೆಂಗಳೂರಿನ ಕಿಶೋರ್ ಎಂಬುವರು ಜಮೀನು ಮಾಲೀಕರಿಂದ ಭೂಮಿ ಬಾಡಿಗೆ ಪಡೆದು ಅಕ್ರಮವಾಗಿ ಘನ ಲೋಹದ ಸೀಸ ತಯಾರಿಕೆ ಮಾಡುತ್ತಿದುದು ಕಂಡುಬ0ದಿದೆ. ಇನ್ನೂ ಸ್ಥಳಕ್ಕೆ ಕೋಲಾರ ಗ್ರಾಮಾಂತರ ಠಾಣೆಯ ಪಿ.ಎಸ್.ಐ ಕಿರಣ್ ಭೇಟಿ ನೀಡಿ ಪರಿಶೀಲನೆ ನಡೆಸಿದರು. ಇನ್ನೂ ಪೋಲಿಸರು ಹಾಗೂ ಗ್ರಾಮಸ್ಥರು ಫ್ಯಾಕ್ಟರಿಗೆ ಭೇಟಿ ನೀಡುತ್ತಿದ್ದಂತೆ ಕೆಲಸ ಮಾಡುತ್ತಿದ್ದ ಕಾರ್ಮಿಕರು ಪರಾರಿಯಾದರು. ಇಟ್ಟಿಗೆ ಫ್ಯಾಕ್ಟರಿ ಹೆಸರಲ್ಲಿ ಆಕ್ರಮ ನಡೆಸಲಾಗುತ್ತಿದೆ. ಫ್ಯಾಕ್ಟರಿಯಲ್ಲಿ ಪರಿಸರಕ್ಕೆ ಹಾಗೂ ಪ್ರಾಣಿಪಕ್ಷಿಗಳಿಗೆ ಮಾರಕವಾದ ದಂಧೆ ನಡೆಸಲಾಗುತ್ತಿದೆ. ಫ್ಯಾಕ್ಟರಿಯಲ್ಲಿ ಸೀಸ ಎಂಬ ಕೆಮಿಕಲ್ ಅನ್ನು ಶೋಧಿಸಲಾಗುತ್ತಿದ್ದು, ಇದರಿಂದಾಗಿ ಸುತ್ತಮುತ್ತಲಿನ ಪರಿಸರ ಹಾಳಾಗುತ್ತದೆ. ಜೊತೆಗೆ ಫ್ಯಾಕ್ಟರಿಯಿಂದ ಹೊರಹೋಗುತ್ತಿರುವ ನೀರು ಗ್ರಾಮದ ಕೆರೆ ಸೇರಿ ವಿಷಕಾರಿಯಾಗುತ್ತಿದೆ. ಪ್ಯಾಕ್ಟರಿ ಇರುವ ಸ್ಥಳ ಶಿವಾರಪಟ್ಟಣ ಗ್ರಾಮ ಪಂಚಾಯತಿಗೆ ಸೇರಿದ್ದು, ಗ್ರಾಮ ಪಂಚಾಯತಿ ಅಧಿಕಾರಿಗಳ ಗಮನಕ್ಕೆ ತರಲಾಗಿದೆ. ಕೂಡಲೇ ಪರಿಸರ ನಿಯಂತ್ರಣ ಮಂಡಳಿ ಅಧಿಕಾರಿಗಳು ಭೇಟಿ ನೀಡಿ ದಂಧೆ ನಡೆಸುತ್ತಿರುವವರ ವಿರುದ್ಧ ಕ್ರಮ ಕೈಗೊಳ್ಳಬೇಕೆಂದು ಮುರಳಿ ಮನವಿ ಮಾಡಿದ್ದಾರೆ.ಚಿತ್ರ : ಕೋಲಾರ ತಾಲ್ಲೂಕು ವಕ್ಕಲೇರಿ ಬಳಿ ಅಕ್ರಮ ಕೆಮಿಕಲ್ ಮಿಶ್ರಿತ ಸೀಸ ಉತ್ಪಾದನೆ ಘಟಕ ಪತ್ತೆ.